
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	30 mai 2011

	Nr.
	27/147 


R A P O R T

asupra proiectului de Lege pentru completarea art.66 din Legea nr. 168/1999 privind soluţionarea conflictelor de muncă
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 139 din 23 martie 2011, cu dezbaterea pe fond, în procedură obişnuită, a proiectului de Lege pentru completarea art. 66 din Legea nr. 168/1999 privind soluţionarea conflictelor de muncă.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1346/15.11.2011)
· avizul negativ al Consiliului Economic şi Social (nr.2675/28.10.2010)
· avizul favorabil al Comisiei juridice, de disciplină şi imunităţi (nr.31/236/12.04.2011)
· avizul negativ al Comisiei pentru drepturile omului, culte şi problemele minorităţilor naţionale (nr.25/113/12.04.2011)
· avizul negativ al Comisiei pentru învăţământ, ştiinţă, tineret şi sport (nr.29/70 30.03.2011)

· punctul de vedere negativ al Guvernului (nr.10884/24.11.2010)
Proiectul de lege are ca obiect de reglementare completarea art.66 din Legea nr.168/1999 cu un nou alineat, alin.(3), în sensul introducerii unei prevederi conform căreia, pe timpul exercitării dreptului la grevă, activitatea didactică să fie asigurată în proporţie de o treime, pentru a se asigura continuitatea procesului educativ.
Comisia propune Plenului Camerei Deputaţilor respingerea proiectului de lege întrucât legea asupra căreia s-a făcut intervenţia legislativă a fost abrogată prin Legea dialogului social nr.62/2011.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată.
La dezbaterile care au avut loc în şedinţa comisiei din 25 mai 2010 au participat, în conformitate cu prevederile art.55 din Regulamentul Camerei Deputaţilor, din partea Ministerului Muncii, Familiei şi Protecţiei Sociale:

· d-l Nicolae Ivăşchescu, Secretar de Stat

· d-l Ciprian Dragomir, consilier.
La lucrările comisiei au fost prezenţi 26 deputaţi, din totalul de 27 membri ai comisiei.

Raportul comisiei a fost adoptat cu unanimitate de voturi. 
Proiectul de lege a fost adoptat de Senat în şedinţa din 16 martie 2011.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

PREŞEDINTE,




SECRETAR,


Victor Paul Dobre



Kerekes Karoly

Şef serviciu Elena Mesaroş

Întocmit,

Expert parlamentar Monica Rallu Curta

